डोनर कबाब

डोनर कबाब () रोटिसरी पर पके हुए मांस का एक तुर्की पकवान है। मसालेदार मांस को एक उल्टे शंकु के आकार में रोटिसरी पर डाला जाता है, जो फिर पकते समय धीरे से घूमता है। जब यह इस तरह पकता है, उस मांस के परत से पतले टुकड़ों को काटकर रोटी में लपेटा जाता है। ऊर्ध्वाधर रोटिसरी का आविष्कार 19वीं शताब्दी को उस्मानी साम्राज्य में हुआ था, तथा शवर्मा, गीरोस, डोनेयर और अल पास्तोर जैसे समान पकवानों को इस ढ़ंग में तैयार किया जाता है।

आधुनिक डोनर कबाब सैंडविच 1970 दशक को पश्चिम बर्लिन में रहने वाले तुर्की आप्रवासियों ने बनाया था। 

डोनर कबाब के मांस को पीता, लवाश या दुरुम जैसे रोटियों में लपेटकर परोसा जाता है। इसे अलग से थाली में अन्य खानों के साथ भी परोसा जाता है। कादिर नूरमन ने 1970 दशक को डोनर कबाब के सैंडविच का परिचय किया, जो अब दुनिया भर का एक लोकप्रिय फ़ास्ट फ़ूड है जिसे कबाब के दुकानों में बेचा जाता है तथा इसे केवल "कबाब" नाम से जाना जाता है। इस सैंडविच में प्रायः टमाटर, सलाद पत्ते, प्याज़, सुमाक, खीरे के अचार और अन्य प्रकार के सॉस होते हैं।

 इतिहास 

अंगूठाकार|क्षैतिज पकाने का पुराना ढंग
अंगूठाकार|जेम्स रॉबर्टसन द्वारा लिया गया डोनर का सबसे पहला चित्र, 1855, इस्तांबुल, उस्मानी साम्राज्य

17वीं शताब्दी उस्मानी साम्राज्य में, मसालेदार मांस को जाग कबाब के समान एक क्षैतिज रोटिसरी में पकाया जाता था। ऊर्ध्वाधर रोटिसरी का अविष्कार 19वीं शताब्दी में किया गया था। तुर्की के बुर्सा शहर को डोनर कबाब का जन्मस्थान माना जाता है। यावुज़ इस्कंदरोग्लू के अनुसार, 1850 दशक के बुर्सा में जब उसके दादा इस्कंदर एफ़ेंदी छोटे थें, उन्होंने भेड़ के मांस को खड़ा पकाने का सोंचा। उनका यह विचार सफल बना और कुछ वर्षों बाद, इसे डोनर कबाब के नाम से जाना गया।हालांकि हो सकता है, कि कास्तामोनू शहर से हमदी उस्ता नामक व्यक्ति ने इसका आविष्कार पहले किया।

डोनर का एक प्रकार शवर्मा अरब देशों में एक लोकप्रिय अल्पाहार बना। लगभग 1930 दशक में, यह मेक्सिको में रहने वाले लेबनानी आप्रवासियों के रेस्तरां में बेचा गया। यूनान और तुर्की के बीच जनसंख्या विनिमय से यूनानी शरणार्थियों ने 1920 दशक में डोनर का परिचय यूनान में किया, जिसे बाद में गीरोस के नाम से जाना गया।

एक शताब्दी बाद, बेयती गुलेर ने डोनर को इस्तांबुल में परिचय करके वहाँ उसे लोकप्रिय बनाया। उसके रेस्तरां में वह राजाओं, प्रधानमंत्रियों और अन्य प्रसिद्ध लोगों को डोनर तथा अन्य कबाब के पकवान परोसने लगा। 

डोनर का सैंडविच रूप 20वीं शताब्दी में दुनिया भर एक ख्यात फ़ास्ट फ़ूड बना। लंदन का पहला डोनर की दुकान 1966 में खुली और वर्षों बाद ऐसी दुकानों अन्य शहरों में भी लोकप्रिय बने। गीरोस यूनान और न्यूयॉर्क शहर में 1971 को पहले से ही लोकप्रिय थें। डोनर का एक कनाडाई प्रकार डोनेयर 1972 में परिचय हुआ और जल्द से देश भर में फैला तथा हैलिफ़ैक्स शहर का आधिकारिक पकवान बना। 1960 दशक से, शवर्मा का एक रूप अल पास्तोर मेक्सिको में ख्यात बना।

जर्मनी में बर्लिन के तुर्की मज़दूरों ने 1970 दशक में डोनर को एक लोकप्रिय अल्पाहार बनाया। वहाँ उसे सलाद, सब्ज़ियों एवं सॉस जैसे विभिन्न सामग्रियों के साथ कम दामों में बेचा गया। जल्द ही वह यूरोप के सबसे ज़्यादा बिकने वाले फ़ास्ट फ़ूड और स्ट्रीट फ़ूड में से एक बना।

सन्दर्भ
श्रेणी:कबाब
श्रेणी:सैंडविच
श्रेणी:गर्म सैंडविच
श्रेणी:ऑस्ट्रेलियाई सैंडविच
श्रेणी:जर्मन सैंडविच
श्रेणी:तुर्की सैंडविच
श्रेणी:भूमध्य खाना
श्रेणी:मांस के पकवान